31995R1390
L 135/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1390/95 НА КОМИСИЯТА
от 20 юни 1995 година
за изменeние на Регламент (ЕО) № 671/95 относно разпределянето на специфични референтни количества на някои производители на мляко и млечни продукти в Австрия и Финландия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3950/92 на Съвета от 28 декември 1992 г. относно въвеждане на допълнителна такса в сектора на млякото и млечните продукти (1), последно изменен с Регламент (ЕО) № 630/95 (2), и по-специално, член 3, параграф 2, седма алинея от него,
като има предвид, че Регламент (ЕО) № 671/95 (3) определя правилата за разпределянето на специфичните референтни количества на някои млекопроизводители в Австрия и Финландия; като има предвид, че в някои случаи беше невъзможно да се спази крайният срок, определен за подаване на заявленията от страна на производителите вследствие административните трудности в Австрия, за които не могат да се държат отговорни заинтересованите страни; като има предвид, че този факт трябва да се вземе под внимание и съответният краен срок да бъде изменен;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 2, първо и второто тире на от Регламент (ЕО) № 671/95 се заменят със следното:
„-
преди 1 май, предхождащ датата, на която изтича периодът за пълно или частично преустановяване на производството или преди 30 юни 1995 г., ако този период изтича през 1995 г.,
-
преди 30 юни 1995 г. за заявления, подадени от производители, които отговарят на условията, посочени в член 1, параграф 1, буква в).“
Член 2
Настоящият регламент влиза в сила на седмия ден след публикуването му Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юни 1995 година.